# விக்கிப்பீடியா:ஆலமரத்தடி/தொகுப்பு95

## தேனியின் நிர்வாக அணுக்கம் தொடர்பாக

நிர்வாகி தேனியின் சில செயற்பாடுகள் தொடர்பாக அவரது நிர்வாக அணுக்கம் திரும்பிப் பெறுவது தொடர்பாக இங்கு கோரப்பட்டது. நீண்ட உரையாடல்களுக்குப் பின்பு பெரும்பான்மைப் பயனர்கள் ஆதரித்த சிக்கலும் தீர்வு முறைக்கு ஏற்ப சக பயனர்கள் ஐவர் கீழ்வரும் முடிவை வழங்கி உள்ளார்கள்.  
:1 தேனி மு. சுப்பிரமணியின் நிருவாக அணுக்கத்தை உடனடியாகத் திரும்பப் பெறுமளவு ஒழுக்கப் பிறழ்வு இல்லை / அல்லது அதற்கான விதிமுறைகள் இல்லை (4/0/1)
:2 நிருவாகிகளுக்கான நன்னடத்தை விதிகள், புற நிறுவனங்களுடன் தொடர்பு கொள்ளும் போது பின்பற்ற வேண்டிய நெறிமுறைகள், நிருவாக அணுக்கத்தைத் திரும்பப் பெறல் கொள்கை ஆகியவை உருவாக்கப்பட வேண்டும் (5/0/0)
:3 தேனி. மு. சுப்பிரமணியின் மீது வைக்கப்பட்டுள்ள குற்றச்சாட்டுகள் / கேள்விகளுக்கு அவர் பதிலளிக்க வேண்டும். இத்தகைய செயல்களைச் செய்ய மாட்டேன் என்று அவர் ஐயத்துக்கிடமின்றி உறுதியளிக்க வேண்டும். (5/0/0)
::* பதிலளிக்க வேண்டியவை
:::* 1) தமிழ்க் கம்ப்யூட்டர் இதழில் முதற்பக்கம் பற்றி கட்டுரை எழுதியது
::* உறுதியளிக்க வேண்டியவை
:::* தடித்த வார்த்தைகளை பயன்படுத்தாமை
:::* விக்கிக்கு வெளியில் விக்கி பற்றிய கட்டுரைகளில் உண்மைக்குப் புறம்பான, “சில பயனர்கள் கருதுகிறார்கள்” போன்று சொந்தக் கருத்தினை சமூகத்தின் போர்வையில் இருந்து கூறுவதைத் தவிர்த்தல்
:::* நலமுரணாகக் கூடிய செயல்பாடுகளில் சமூக ஒப்புதல் பெற்றே முனைவது
:4 இப்படி உறுதியளிக்காது தொடர்ந்து இது போன்று ஒரு செயலில் ஈடுபட்டாலும், அவரது நிருவாக அணுக்கத்தைத் திரும்பப் பெறும் பணியினைத் தொடங்கலாம். (4/0/1)  
இதில் 3 வது விடயம் தொடர்பாக தேனியிடம் மறுமொழி எதிர்பார்க்கப்படுகிறது. 2 வது விடயம் தொடர்பாக விக்கிச் சமூகம் தெளிவான கொள்கைகள் வழிகாட்டல்கள் உருவாக்க வேண்டும். --Natkeeran (பேச்சு) 14:33, 27 நவம்பர் 2013 (UTC)  
- இந்தத்தீர்வுக்கு மிகப்பல மணிநேரம் உழைத்த அனைவருக்கும் நன்றி! --செல்வா (பேச்சு) 16:25, 27 நவம்பர் 2013 (UTC)
- ஆம், இதற்காக உழைத்த குழுவினர் அனைவருக்கும் நன்றி. இது முதல்முறை என்பதால் இவ்வாறு இடைக்காலக் குழு வைத்து முடிவை எட்ட நேர்ந்துள்ளது. அடுத்து இவ்வாறு நிகழாமல் காப்பதற்கும், அப்படி ஒரு நிலை ஏற்பட்டால் கையாள்வதற்குரிய வழிமுறைகளை வகுக்கத் தொடங்குவோம். இப்போது குழுவின் முடிவுகளை ஒருவர் பொறுப்பெடுத்துச் செயற்படுத்த வேண்டுகிறேன். -- சுந்தர் <sup>\பேச்சு</sup> 08:04, 28 நவம்பர் 2013 (UTC)  
: 3வது விடயம் தொடர்பில் பதிலையும் உறுதியளிப்பையும் தேனி மு.சுப்பிரமணி விரைந்து தரவேண்டும். அதுவே இப்பிணக்கை முடிவுக்குள்ளாக்கும். அடுத்த கட்ட வழிமுறைகளை வகுக்கும் பணிக்கும் உதவும்.--சஞ்சீவி சிவகுமார் (பேச்சு) 10:46, 29 நவம்பர் 2013 (UTC)  
சோடாபாட்டில், ஐவர் குழு அறிக்கையை அளித்து இன்றோடு 28 நாட்கள் கடந்துள்ளன. "இப்படி உறுதியளிக்காது தொடர்ந்து இது போன்று ஒரு செயலில் ஈடுபட்டாலும், அவரது நிருவாக அணுக்கத்தைத் திரும்பப் பெறும் பணியினைத் தொடங்கலாம்" என்னும் இறுதிப் பரிந்துரைக்குச் செல்வதற்கான காலக்கோட்டைப் பரிந்துரைக்க வேண்டுகிறேன். இது தொடர்பாக தேவைப்படும் முன்னேற்பாடுகளை மேற்கொள்ளுமாறு இந்தச் சிக்கலைக் கையாண்டு வரும் நற்கீரனை வேண்டுகிறேன். நன்றி. --இரவி (பேச்சு) 04:28, 19 திசம்பர் 2013 (UTC)  
::இந்தப் பணியை பிற நிர்வாகிகள் பயனர்கள் பொறுப்பெடுத்து மேற்கொண்டு நகரக் கோட்டுக் கொள்கிறேன். --Natkeeran (பேச்சு) 04:44, 19 திசம்பர் 2013 (UTC)  
:::நற்கீரன் வேண்டுகோளுக்கு இணங்க, வேறு யாரும் இப்பணியை மேற்கொள்ள முன்வராததால், நான் பொறுப்பேற்றுக் கொள்கிறேன். விக்கிப்பீடியா:நிர்வாக அணுக்கத்தைத் திரும்பப் பெறுதல்/கொள்கை அடிப்படையில் தொடர விரும்புகிறேன். நன்றி.--இரவி (பேச்சு) 08:03, 8 சனவரி 2014 (UTC)